ОШ „Слободан Бајић Паја“

Сремска Митровица

Дана: 25. марта 2020. год.

**О Б А В Е Ш Т Е Њ Е**

 Поштоване колеге.

 Полако са надокнадом часова. Имате времена до половине јуна. Све суботе које следе су Вам на располагању.

 Рачуновође су још сутра од 9,00 до 12,00 часова у школи. Од четвртка раде од куће, тако да искористите прилику и сутра на благајни измирите евентуалне обавезе уколико још увек нисте.

 У складу са специфичностима организовања онлајн наставе у време пандемије вирусом и узимајући у обзир праћење понашања ученика, молим Вас да посебну пажњу обратите на могуће непримерено понашање ученика на платформама за учење (различити облици дигиталног насиља, непримерени коментари и др.). Школа је у обавези да обавести родитеље ученика да обрате пажњу на садржаје, које ученици постављају током процеса онлајн учења, те да их уколико има потребе информишете да ће непримерено понашање ученика утицати на оцену из владања на крају школске године.

Потребно је да подсетите ученике на правила понашања на онлајн платформама за учење. Министарство нас данашњим дописом обавезује да бележимо непримерена понашања, информишемо родитеље и уклањамо непримерени садржај са платформи, које користите у свом раду.

Уколико неко од наставника има сазнања о дигиталном насиљу између ученика, које се наставља и поред информисања родитеља и представља посебан ризик по ученике изложене насиљу, потребно је да школа поднесе пријаву надлежном Министарству унутрашњих послова и о томе извести надлежну Школску управу.

Услед повећаног обима посла, радницима Мајкрософта се поткрала грешка у једном линку за приступ онлајн обукама. Како би наставници, којима је то потребно или интересантно да прате обуку могли да је контролишу, замољен сам да наредну исправку проследим свим наставницима у нашој школи, што и чиним:

Исправка:

*Линк за Мајкрософт онлајн обуку у УТОРАК 24.3.2020. у 19 сати (тема „Рад у веб апликацији OneNote-u као дигиталној бележници и веза са Teams централним чвориштем за наставу на даљину“) који је дат у првобитно достављеном обавештењу није тачан. Молимо Вас да за приступ овој онлајн обуци користите линк: http://aka.ms/AA7uyws.*

 Примећено је од стране Школске управе да их директно контактирају запослени у школи, мотивисани да из прве руке добију разна појашњења, како би отклонили личне недоумице. Ја сам мислио да се то чини само у време конкурса, који се односе на попуну радних места да би се извршио притисак на директора. У вези са претходно написаним преносим Вам допис у оригиналу:

*Pošiljalac: Školska uprava Novi Sad <sunovisad.info@gmail.com>*

*Datum: mart 25, 2020 11:36:19 pre*

*Naslov: Fwd: obaveštenje*

*-- OSNOVNA SKOLA SLOBODAN BAJIC PAJA*

*-директору-*

 *Молимо вас да сву комуникацију за вашу школу са саветницима Школске управе обављате ви а не други запослени из ваше школе .*

 *Један од разлога је тај ,што сте ви одговорно лице и треба да будете упознати са свим информацијама које се шаљу из ваше школе.*

*Хвала на сарадњи,*

*Јован Вукчевић*

*Школска управа Нови Сад*

У складу са молбама великог броја школа, креирани су налози помоћу којих директор, секретар и педагог школе могу да приступе *Microsoft Teams* платформи. Налози креирани за нашу школу су наведени у наставку ове поруке. Напомињем да се сваки налог састоји од корисничког имена и лозинке, а да се за пријављивање на *https://teams.microsoft.com* користи адреса електронске поште, која се добија када се на корисничко име надовеже *"@eprosveta.ac.rs"* (без наводника) и уз ту адресу користи лозинка дата у табели:

*Username Password*

*535\_direktor Pp.377602*

*535\_sekretar Pp.435729*

*535\_pedagog Pp.446803.*

Захваљујем се на досадашњој сарадњи и разумевању. Чувајте се.

Директор: Ђорђе Цвијановић